זנדאיה

זנדאיה מארי סטורמר קולמן (באנגלית: Zendaya Maree Stoermer Coleman; נולדה ב-1 בספטמבר 1996), המוכרת בשמה הפרטי זנדאיה (Zendaya) היא שחקנית, זמרת, ורקדנית אמריקאית. ידועה בשל תפקידיה בסדרות "שייק" ו"קייסי אנדרקאבר" של ערוץ דיסני, השתתפותה בסרטי חולית וספיידרמן, ובעיקר על כיכובה בתפקיד הראשי בסדרת הדרמה "אופוריה" עליו זכתה בשני פרסי אמי. זנדאיה נולדה באוקלנד, קליפורניה שבארצות הברית, להורים מורים. אביה קזמבה אג'אמו (Kazembe Ajamu) הוא אפרו-אמריקאי, ואמה קלייר סטורמר (Claire Stoermer) היא לבנה וממשפחה נוצרית ממוצא אירופאי. זנדאיה למדה והופיעה ב"תיאטרון שייקספיר", בו עבדה אמה, ולאחר מכן גם בתיאטראות אחרים. לאחר מכן, למדה בבית הספר השש-שנתי לאמנויות אוקלנד(אנ') בו כיכבה במספר הפקות תיאטרון. זנדאיה החלה לרקוד בגיל צעיר "הולה" (אנ') ו"היפהופ". דגמנה עבור חברות והמותגים "Macy's" ,"Mervyns" ו-"Old Navy", והופיעה במספר פרסומות. בגיל 10 שיחקה בתוכנית הילדים "ביפ בופ", בה ביצעה גרסת כיסוי לשיר "Hot N' Cold" של קייטי פרי. בשנת 2010, בגיל 13, החלה לככב בסיטקום הנעורים "שייק" בערוץ דיסני, לצדה של בלה ת'ורן. זנדאיה גילמה בסדרה את אחת הדמויות המרכזיות ראקל בלו ("רוקי"), רקדנית רקע בתוכנית טלוויזיה. הסדרה שודרה במשך 3 שנים, במהלכן החלה זנדאיה לפעול גם בתחום המוזיקה. ב-15 בדצמבר 2011 הוציאה סינגל ראשון, "Swag it Out". עוד באותה שנה ביצעה את השיר "Dig Down Deeper" שמשמש כשיר הנושא של הסרט "משחקי עמק הפיות". השיר הופיע גם באלבום האוסף "Disney Fairies: Faith, Trust, and Pixie Dust" שיצא שנה לאחר מכן. בתחילת שנת 2012 יצא הסינגל "Something To Dance For". אלבום הבכורה שלה "Zendaya", שיצא ב-18 בספטמבר 2013, הגיע למקום ה-51 במצעד האלבומים האמריקאי. מתוכו יצא הסינגל "Replay", שדורג בין 40 השירים הראשונים בבילבורד הוט 100. במצעד הסינגלים הניו זילנדי דורג הסינגל במקום ה-18. ב-2013 השתתפה בעונה ה-16 של "Dancing With The Stars" (המקור האמריקאי ל"רוקדים עם כוכבים"). ב-2014 יצא הסרט "זאפד" בכיכובה בערוץ דיסני. מ-2015 עד 2018 השתתפה בסדרה של ערוץ דיסני, "קייסי אנדרקאבר" בתפקיד הראשי: קייסי קופר. ב-25 בדצמבר 2017 יצא לאקרנים הסרט המוזיקלי "האמן הגדול מכולם", בו היא מככבת לצד יו ג'קמן וזאק אפרון. בנוסף השתתפה בשנים 2017, 2019 ו־2021 בסרטי ספיידרמן ("ספיידרמן: השיבה הביתה", "ספיידרמן: רחוק מהבית" ו"ספיידרמן: אין דרך הביתה" בהתאמה) בתפקיד מישל ג'ונס (אם.ג'יי.), החברה של פיטר פארקר (טום הולנד). בשנת 2019 החלה לגלם את הדמות הראשית בסדרת הדרמה לנוער "אופוריה" ברשת HBO, גרסה אמריקאית לסדרה הישראלית באותו שם שיצרו רון לשם ודפנה לוין. על תפקידה בסדרה זכתה פעמיים בפרס אמי לשחקנית הטובה ביותר בסדרת דרמה. אלו היו זכיות שוברות שיא: בשנת 2020, זנדאיה הייתה השחקנית הצעירה ביותר לזכות בקטגוריה זו באמי, וב-2022 היא הייתה האישה השחורה הראשונה לזכות פעמיים בפרס אמי. ב-2023 זכתה גם בפרס גלובוס הזהב. ב-2019 נבחרה להיות הפרזנטורית של הבושם "אידול" של "לנקום", וכיכבה בסדרת פרסומות למותג. זנדאיה שיחקה בסרט "מלקולם ומארי" שצולם במהלך מגפת הקורונה. השחקנית הקצתה מניות לסרט לכל אלה שהיו מעורבים בעשייתו, כדרך להציע בונוס כספי בעת צאת הסרט. הסרט נקנה על ידי נטפליקס בספטמבר 2020. בסרט היא מככבת לצידו של ג'ון דייוויד וושינגטון, והוא מבוים על ידי סם לוינסון, איתו שיתפה פעולה ב"אופוריה". זנדאיה דיבבה את דמותה של לולה באני בסרט "ספייס ג'אם: אגדה חדשה". זנדאיה גילמה את דמותה של צ'אני בסרט "חולית", עיבוד קולנועי לספר משנת 1965 בעל אותו השם, שיצא בשנת 2021. בשנת 2022 נכללה ברשימת טיים 100. זנדאיה תפיק ותככב בסרט "שקר לבן", בתפקיד אניטה פלורנס המינגס, אישה אפרו-אמריקאית בהירת עור שהייתה צאצאית של עבדים ונראתה כאישה לבנה כדי שתוכל ללמוד במכללת ואסר בשנות ה-1890. היא צפויה להופיע גם בסרט מותחן הפשע "Finest Kind". זנדאיה תגלם את רוני ספקטור, סולנית The Ronettes בסרט מעובד מתוך ספר הזכרונות של ספקטור "Be My Baby". החל מנובמבר 2021 היא בזוגיות עם השחקן האנגלי טום הולנד, שכיכב עמה בסרטי "ספיידרמן" ביקום הקולנועי של מארוול. מתגוררת לסירוגין בביתה בלוס אנג'לס, ובדירתה בברוקלין. זנדאיה היא צמחונית. 2013: Zendaya 2012: Made in Japan (עם בלה ת'ורן) 2011: "Swag It Out" 2011: "Watch Me" (עם בלה ת'ורן) 2012: "Something to Dance For" 2012: "Fashion Is My Kryptonite" (עם בלה ת'ורן) 2013: "Contagious Love" (עם בלה ת'ורן) 2013: "Replay" 2014: "My Baby" (סולו או בהשתתפות טיי דולה סיין, בובי בראקינס ו-Iamsu!) 2016: "Something New" (בהשתתפות כריס בראון) 2017: "Rewrite the Stars" (עם זאק אפרון) 2019: "All for Us" (עם לברינת') 2022: "I'm Tired" (עם לברינת') 2022: "Elliot's Song" (עם דומיניק פייק) 2012–2013: Swag It Out Tour מדיה וקבצים בנושא זנדאיה בוויקישיתוף אתר האינטרנט הרשמי של זנדאיה (באנגלית) זנדאיה, ברשת החברתית פייסבוק זנדאיה, ברשת החברתית אקס (טוויטר) זנדאיה, ברשת החברתית אינסטגרם זנדאיה, סרטונים בערוץ היוטיוב זנדאיה, במסד הנתונים הקולנועיים IMDb (באנגלית) זנדאיה, באתר "אידיבי", מאגר הידע העברי לקולנוע ישראלי ועולמי זנדאיה, באתר AllMovie (באנגלית) זנדאיה, באתר Rotten Tomatoes (באנגלית) זנדאיה, באתר Metacritic (באנגלית) זנדאיה, במסד הנתונים הקולנועיים KinoPoisk (ברוסית) זנדאיה, באתר אפל מיוזיק (באנגלית) זנדאיה, באתר ספוטיפיי זנדאיה, באתר סאונדקלאוד (באנגלית) זנדאיה, באתר Last.fm (באנגלית) זנדאיה, באתר AllMusic (באנגלית) זנדאיה, באתר MusicBrainz (באנגלית) זנדאיה, באתר דיזר זנדאיה, באתר Discogs (באנגלית) זנדאיה, באתר Songkick (באנגלית) זנדאיה, באתר Genius זנדאיה, באתר בילבורד (באנגלית) זנדאיה, באתר טיידל (באנגלית) ענבל חייט, ‏זנדאיה תהיה כוכבת העל הבאה? כל הסיבות לקוות שכן, באתר onlife,‏ 24 במרץ 2016 פיבי ריילי, הניו יורק טיימס, זנאדיה: "אני ילדת דיסני, אני צריכה להוכיח את עצמי", באתר הארץ, 23 ביוני 2019 נעמה ברקן, אמי 2020: "יורשים" ו"השומרים" הן הזוכות הגדולות, באתר ynet, 21 בספטמבר 2020 ynet, "יורשים", "הלוטוס הלבן" ו"טד לאסו" הן הזוכות הגדולות בטקס האמי ה-74, באתר ynet, 13 בספטמבר 2022 המרקע, באתר פייסבוק Aurthur, Kate (2021-01-26). "Zendaya Goes Deep on the Making of 'Malcolm & Marie'". Variety (באנגלית אמריקאית). "Netflix Acquires World Rights to Zendaya and John David Washington Drama 'Malcolm & Marie'". The Hollywood Reporter (באנגלית). 2020-09-13. "Reopening Hollywood: How Zendaya, John David Washington and 'Euphoria' Creator Sam Levinson Started and Finished a Secret Movie During the Pandemic". Deadline. ציוץ של Space Jam: A New Legacy ברשת החברתית אקס (טוויטר), 3 באפריל 2021 העולם הרחב של "חולית" נראה מבטיח בטריילר לאדפטציה הקולנועית החדשה, באתר גאדג'טי, ‏9 בספטמבר 2020 Zendaya: The 100 Most Influential People of 2022, Time (באנגלית) McNary, Dave (13 בנובמבר 2017). "Zendaya to Star in, Produce Movie About First African-American Woman to Graduate From Vassar". Variety. {{cite web}}: (עזרה) Kroll, Justin (9 בפברואר 2018). "Jake Gyllenhaal, Ansel Elgort, Zendaya Board Crime Thriller 'Finest Kind'". Variety. {{cite web}}: (עזרה) Fleming Jr, Mike (29 בספטמבר 2020). "Zendaya In Talks To Play Ronnie Spector In A24 Film About Iconic Singer; Label Acquires Life Rights & 'Be My Baby' Autobiography". Deadline (באנגלית אמריקאית). {{cite web}}: (עזרה) Walsh, Savannah (1 באוקטובר 2020). "Zendaya Will Play Ronnie Spector in a Biopic About The Ronettes Frontwoman". ELLE (באנגלית אמריקאית). {{cite web}}: (עזרה) Loria, Joe (December 13, 2016). "Zendaya goes Vegetarian". Mercy for Animals. ארכיון מ-15 בספטמבר 2017. נבדק ב-7 באוגוסט 2017. {{cite web}}: (עזרה) Ally Mauch, Spider-Man: No Way Home Producer Initially Warned Zendaya and Tom Holland Not to Date, People.com, ‏20 בדצמבר 2021 (באנגלית) N'Duka, Amanda (February 2, 2021). Critics Choice Association Honors Chadwick Boseman, Delroy Lindo, Zendaya, John David Washington, Tessa Thompson & More For The 3rd Annual Celebration Of Black Cinema. Deadline Hollywood Every Kids’ Choice 2024 Winner!, Nick (באנגלית)